# Isabeli Fontana

Isabeli Bergossi Fontana (Curitiba, Paraná; 4 de juliol de 1983) és una model brasilera coneguda pel seu treball amb marques com Victoria's Secret.

## Biografia
### Primers anys

Fontana va néixer a Curitiba, filla de Maribel Bergossi i Antonio Carlos Fontana. Té ascendència italià i portuguesa. Amb només 13 anys va arribar a la final de l'Elite Model Look de 1996. L'any següent es va traslladar a Milà, Itàlia.

### Carrera professional

El 1999, als 16 anys, va aparèixer al catàleg de roba interior de Victoria's Secret. El rodatge va causar polèmica, ja que la marca havia declarat que no utilitzarien models menors de 18 anys. Poc després va ser fitxada per Versace, Ralph Lauren i Valentino i des de llavors va posar per a publicacions com Sports Illustrated, Marie Claire, Elle, Vogue, Harper's Bazaar, Numéro, I-D, Arena i moltes altres.
Fontana ha estat la cara de diverses campanyes publicitàries com Shiatzy Chen, Armani Jeans, Chanel, Bulgari, Colcci, Disritmia, Dolce & Gabbana, Emporio Armani, Enrique Martinez, Escada, H&M, Helena Rubinstein, Hugo Boss, Hussein Chalayan, Leonisa, Massimo Dutti, Mango, M. Officer, Nicole Farhi, Oscar de la Renta, Peter Hahn, Philips, Ralph Lauren, Revlon, Roberto Cavalli, Rosa Chá, Saks Fifth Avenue, Tommy Hilfiger, Triton, Valentino, Versace, Victoria's Secret, Vivara i altres. Ha participat en diverses desfilades des de principis dels anys 2000 juntament amb les supermodels Fernanda Tavares, Gisele Bündchen, Carmen Kass, Angela Lindvall, Ana Beatriz Barros, Julia Stegner, Izabel Goulart, entre d'altres.
Fotografiada per Steven Meisel, va aparèixer a la portada de setembre de 2004 de Vogue com una de les "Models del moment". El maig de 2009 va ser nomenada "Cara del Moment" per la mateixa revista. El 2008, Fontana va debutar a la llista de Forbes de les 15 models amb més ingressos, en la posició número 11, després d'haver guanyat 3 milions de dòlars. Ha aparegut al Calendari Pirelli en diverses ocasions, inclosa l'edició de 2011, que incloïa models fent de déus grecs i romans, fotografiats per Karl Lagerfeld. Aquell 2011 va formar part del jurat de Miss Univers. Fontana va ser la imatge de la fragància Flowerbomb de Viktor & Rolf el 2014, així com de la Goldea de Bvlgari des del 2015.

### Vida personal

En la seva joventut, Fontana va assistir a una escola catòlica al districte de Portão de Curitiba. Sovint se la veu fent el senyal de la creu a les imatges. No obstant això, no es considera gaire religiosa.
Va estar casada amb el model Álvaro Jacomossi però es van divorciar el 2004. El fill de la parella, Zion, va néixer l'any 2003. Fontana va contraure matrimoni novament amb l'actor i model Henri Castelli el 10 de desembre de 2005, i el seu fill Lucas va néixer el 23 d'octubre de 2006 a São Paulo. Fontana i Castelli es van divorciar el 2007. Va comprometre's amb Rohan Marley, però la relació va trencar-se a principis de 2013, abans de pasar per l'altar. L'any 2016 va casar-se per tercer cop, amb el cantant brasiler Di Ferrero.
El 2021 va obtenir la nacionalitat italiana.

## Filmografia

| Any Títol Rol 1998 Torre de Babel Ella mateixa 2005 Belíssima Ella mateixa 2010 A Vida Alheia Verônica Moyana Passione Ella mateixa 2011 Aline Princesa Léa 2015 Hidden Truths Ella mateixa (Angel Parade) | São Paulo Fashion Week, 2011 66è Festival de Canes, 2013 |

## Referències

* ↑ «Y la modelo de Victoria’s Secret que desfilará en Mercedes-Benz Fashion Week Madrid es…» (en espanyol europeu). Vogue, 06-09-2017. Arxivat de l'original el 2021-05-06. [Consulta: 28 març 2024].
* ↑ Pietrostefani, Arianna. «Interview with Isabeli Fontana, supermodel, mom and an angel» (en anglès). Vogue Itàlia, 13-12-2012. Arxivat de l'original el 2021-01-12. [Consulta: 10 gener 2021].
* ↑ Mota Ribeiro, Anabela. «Isabeli Fontana» (en portuguès de Portugal). Revista Máxima, 01-06-2010. Arxivat de l'original el 2024-03-16. [Consulta: 27 març 2024].
* ↑ Camilloni, Stefano. «Isabeli Fontana, bellezza carioca d'origine italiana» (en italià). Stranieri Italia, 24-07-2009. Arxivat de l'original el 2024-03-28. [Consulta: 28 març 2024].
* ↑ Grant, Andrea. «ISABELI FONTANA, MODEL PROFILE» (en anglès americà). The Fashion Spot, 07-11-2008. Arxivat de l'original el 2023-07-16. [Consulta: 28 març 2024].
* ↑ «Vier het weekend met de bloedhete kiekjes van Isabeli Fontana» (en neerlandès). FHM, 24-11-2018. Arxivat de l'original el 2024-03-28. [Consulta: 28 març 2024].
* ↑ Viana, Flávia. «Entrevista exclusiva com Isabeli Fontana» (en portuguès brasiler). Correio do Estado, 19-11-2021. Arxivat de l'original el 2024-05-22. [Consulta: 28 març 2024].
* ↑ «Raskošna Isabeli Fontana u ritmu Baccare» (en croat). CroModa, 18-12-2009. Arxivat de l'original el 2024-03-28. [Consulta: 28 març 2024].
* ↑ Lee, Helen. «Vogue's 'World's Next Top Models' cover» (en anglès). Sassy Bella, 11-04-2007. Arxivat de l'original el 2024-02-08. [Consulta: 18 abril 2011].
* ↑ «Vogue May 2009: More models» (en anglès). Go Fug Yourself, 27-04-2020. Arxivat de l'original el 2023-12-12. [Consulta: 28 març 2021].
* ↑ Blakeley, Kiri. «In Pictures: The World's 15 Top-Earning Models» (en anglès). Forbes, 30-04-2008. Arxivat de l'original el 2023-04-16. [Consulta: 28 març 2024].
* ↑ «Calendario Pirelli 2011: Ya está aquí el famosísimo almanaque, este año, obra de Karl Lagerfeld» (en castellà). ¡Hola!, 30-11-2010. Arxivat de l'original el 2024-03-28. [Consulta: 28 març 2024].
* ↑ «Isabeli Fontana to be a Telecast Judge during Miss Universe Final.» (en anglès). Global Beauties, 06-09-2011. Arxivat de l'original el 2015-09-24. [Consulta: 13 gener 2014].
* ↑ «Fragrances» (en anglès). Viktor&Rolf, 2013. Arxivat de l'original el 2 March 2013.
* ↑ «Isabeli Fontana, Bulgari y Goldea, el trío de este verano 2015» (en castellà). Tendencias, 16-07-2015. Arxivat de l'original el 2024-03-28. [Consulta: 28 març 2024].
* ↑ «ISABELI FONTANA» (en portuguès brasiler). Makefor. Arxivat de l'original el 2016-03-27. [Consulta: 28 març 2024].
* ↑ «11 detalles que sabemos de Isabeli Fontana gracias a su Instagram» (en espanyol europeu). Elle, 20-04-2018. Arxivat de l'original el 2024-03-28. [Consulta: 28 març 2024].
* ↑ «Rohan Marley Ends Engagement...» (en anglès). IRIEFM.net, 05-03-2013. Arxivat de l'original el 2014-07-12. [Consulta: 24 setembre 2014].
* ↑ «Isabeli Fontana ¡se ha casado!: ¿Quién es el novio?, ¿por qué el vestido de novia ha sido tan 'impactante'?» (en castellà). ¡Hola!, 10-08-2016. Arxivat de l'original el 2024-03-28. [Consulta: 28 març 2024].
* ↑ «Isabeli Fontana says she can't imagine 'Secret Truths' without Angel» (en anglès americà). News Bulletin 24/7, 18-11-2021. Arxivat de l'original el 2023-07-16. [Consulta: 28 març 2024].

## Enllaços externs

* «Isabeli Fontana - Fashion Model» (en anglès). Fashion Model Directory. Arxivat de l'original el 2023-09-23.
* «Isabeli Fontana» (en anglès). Ask Men. Arxivat de l'original el 2014-09-06.
* «Isabeli Fontana» (en anglès americà). New York Magazine. Arxivat de l'original el 2019-01-19. [Consulta: 28 març 2024].